Vispārējās tiesas (devītā palāta) 2018. gada 12. decembra spriedums –

Deutsche Umwelthilfe/Komisija

(lieta T‑498/14)

Piekļuve dokumentiem – Dokumenti saistībā ar saraksti starp Komisiju un automašīnu ražotājiem uzņēmumiem par mehāniskajos transportlīdzekļos izmantoto aukstumaģentu R1234yf – Neuzskaitīti dokumenti – Tiesvedības laikā izvirzīts jauns pamats – Nepieņemamība – Pierādījumu savākšanas pasākums, ar ko atbilstoši Reglamenta 104. pantam tiek uzdots iesniegt strīdīgos dokumentus – Atkāpe no sacīkstes principa – Regula (EK) Nr. 1049/2001 – Izņēmums saistībā ar komerciālo interešu aizsardzību – Sabiedrības intereses izpaušanā – Izsvēršana – Regula (EK) Nr. 1367/2006 – 6. panta 1. punkts – Sevišķas sabiedrības intereses vides informācijas vai informācijas, kas attiecas uz emisijām vidē, izpaušanā – Vispārēja prezumpcija – Daļējs piekļuves atteikums – Tiesvedības izbeigšana pirms sprieduma taisīšanas

1. Prasība atcelt tiesību aktu – Spriedums, ar kuru tiek atcelts tiesību akts – Apjoms – Savienības tiesību akta daļēja atcelšana – Nosacījums – Atceļamo apstrīdētā tiesību akta elementu atdalāmība (skat. 43. punktu)

2. Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Izvirzīto pamatu kopsavilkums – Vispārēja atsauce uz citiem prasības pieteikumam pievienotiem dokumentiem – Nepieņemamība – Papildināšana replikas stadijā – Ietekmes neesamība (Vispārējās tiesas Reglamenta 76. pants) (skat. 47.–49. punktu)

3. Tiesvedība – Jaunu pamatu izvirzīšana tiesvedības laikā – Pamats, kas pirmoreiz ir izvirzīts replikas stadijā – Nepieņemamība (Vispārējās tiesas Reglamenta 84. pants) (skat. 50. punktu)

4. Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Atteikums piekļūt dokumentam ar pamatojumu par tā neesamību vai neesamību attiecīgās iestādes rīcībā – Neesamības prezumpcija, kas balstīta ar šajā sakarā sniegtu attiecīgās iestādes apgalvojumu – Vienkārša prezumpcija, kas atspēkojama, pamatojoties uz atbilstošiem un saskanīgiem netiešiem pierādījumiem (Eiropas Parlamenta un Padomes Regulas Nr. 1049/2001 2. panta 3. punkts) (skat. 61.–63. punktu)

5. Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Iestādes pienākums palīdzēt pieteicējam pirms tā pieteikuma noraidīšanas (Eiropas Parlamenta un Padomes Regulas Nr. 1049/2001 6. panta 2. punkts) (skat. 64. punktu)

6. Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Mērķi – Iespējami plašākas piekļuves princips – Piekļuves principa izņēmumu šaura interpretācija (LESD 15. panta 3. punkts; Eiropas Parlamenta un Padomes Regulas Nr. 1049/2001 1. un 4. pants) (skat. 87.–89. punktu)

7. Vide – Orhūsas konvencija – Regula Nr. 1367/2006 – Mērķi – Savienības iestāžu un struktūru rīcībā esoša vides informācija – Cik iespējams plaša sistemātiska vides informācijas publiskošana un izplatīšana (Eiropas Parlamenta un Padomes Regulas Nr. 1367/2006 1. pants) (skat. 90. punktu)

8. Eiropas Savienības iestādes – Sabiedrības tiesības piekļūt dokumentiem – Piekļuves pieteikums vides informācijai vai informācijai saistībā ar emisijām vidē – Regulas Nr. 1367/2006 piemērošana kā “lex specialis” salīdzinājumā ar Regulu Nr. 1049/2001 (Eiropas Parlamenta un Padomes Regulas Nr. 1049/2001 4. pants un Regulas Nr. 1367/2006 3. un 6. pants) (skat. 91., 92. punktu)

9. Eiropas Savienības iestādes – Sabiedrības tiesības piekļūt dokumentiem – Piekļuves pieteikums vides informācijai – Izņēmumi no tiesībām piekļūt dokumentiem – Regula Nr. 1367/2006, kurai salīdzinājumā ar Regulu Nr. 1049/2001 ir speciāls raksturs – Neapstrīdama prezumpcija, saskaņā ar kuru pastāv sevišķas sabiedrības intereses, kas uzliek pienākumu izpaust informāciju, kas attiecas uz emisijām vidē (Eiropas Parlamenta un Padomes Regulas Nr. 1049/2001 4. panta 2. punkts un Regulas Nr. 1367/2006 6. pants) (skat. 94. punktu)

10. Eiropas Savienības iestādes – Sabiedrības tiesības piekļūt dokumentiem – Piekļuves pieteikums vides informācijai – Regula Nr. 1367/2006 – Informācija saistībā ar emisijām vidē – Jēdziens – Plaša interpretācija (Eiropas Parlamenta un Padomes Regulas Nr. 1367/2006 6. panta 1. punkts) (skat. 95., 96., 109. punktu)

11. Vide – Orhūsas konvencija – Regula Nr. 1367/2006 – Mērķi – Efektīvāka sabiedrības dalība lēmumu pieņemšanā (Eiropas Parlamenta un Padomes Regula Nr. 1367/2006) (skat. 97. punktu)

12. Eiropas Savienības iestādes – Sabiedrības tiesības piekļūt dokumentiem – Piekļuves pieteikums vides informācijai – Regula Nr. 1367/2006 – Informācija saistībā ar emisijām vidē – Jēdziens – Tiešas saiknes starp informāciju un paredzētajām emisijām pietiekamība – Nepieļaujamība (Eiropas Parlamenta un Padomes Regulas Nr. 1049/2001 4. panta 2. punkts un Regulas Nr. 1367/2006 2. panta 1. punkta d) apakšpunkts) (skat. 98. punktu)

13. Eiropas Savienības iestādes – Sabiedrības tiesības piekļūt dokumentiem – Piekļuves pieteikums vides informācijai – Izņēmumi no tiesībām piekļūt dokumentiem – Piekļuves atteikums – Savienības tiesas kompetence uzdot iesniegt dokumentus, lai pārbaudītu atteikuma pamatotību – Apjoms (Eiropas Parlamenta un Padomes Regulas Nr. 1049/2001 4. pants un Regula Nr. 1367/2006) (skat. 108. punktu)

14. Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Izņēmumi no tiesībām piekļūt dokumentiem – Šaura interpretācija un piemērošana – Pienākums izsvērt esošās intereses – Pienākums norādīt pamatojumu – Apjoms (skat. 119.–123. punktu)

15. Eiropas Savienības iestādes – Sabiedrības tiesības piekļūt dokumentiem – Regula Nr. 1049/2001 – Izņēmumi no tiesībām piekļūt dokumentiem – Komerciālo interešu aizsardzība – Pienākums norādīt pamatojumu – Apjoms – Strīdīgie dokumenti, kuros ietverti elementi, kas to izpaušanas dēļ var radīt juridiskas personas komerciālo interešu apdraudējumu (Eiropas Parlamenta un Padomes Regulas Nr. 1049/2001 4. panta 2. punkts) (skat. 124., 125. punktu)

Priekšmets

Prasība, kas ir pamatota ar LESD 263. pantu un ar ko tiek lūgts daļēji atcelt Komisijas lēmumu GESTDEM 2014/547 (2014. gada 2. jūnijs), ar kuru apstiprina atteikumu piekļuvei visiem dokumentiem, kas saistīti ar saziņu starp Komisiju, no vienas puses, un uzņēmumiem Honeywell un DuPont vai automašīnu ražotājiem, no otras puses, laika posmā no 2011. gada septembra līdz 2012. gada aprīlim un no 2012. gada septembra līdz 2014. gada janvāra beigām, par mehāniskajos transportlīdzekļos izmantoto aukstumaģentu R1234yf.

Rezolutīvā daļa

1) Vairs nav jālemj par prasījumu atcelt Komisijas lēmumu GESTDEM 2014/547 (2014. gada 2. jūnijs) attiecībā uz sākotnēji aizklātajām dokumenta Nr. 34 daļām, kuras vēlāk ir tikušas atklātas.

2) Prasību pārējā daļā noraidīt.